הגבלות על תרומת דם על גברים המקיימים יחסי מין עם גברים
טבלת סיכום > רשימת מדינות ומעמדן הנוכחי לגבי תרומות דם מאת "MSM"

| מדינה | תקופת דחייה עבור "MSM" | תקופת דחייה עבור נשים שמקיימות יחסים עם "MSM" | הערות |
| --- | --- | --- | --- |
| אלבניה אלבניה | אין | אין |  |
| אלג'יריה אלג'יריה | איסור מוחלט | N/a |  |
| ארגנטינה ארגנטינה | אין | אין | בספטמבר 2015, בוטל האיסור עבור תרומות דם מאת "MSM" ללא הגבלות. |
| אוסטרליה אוסטרליה | 3 חודשיים | 3 חודשיים | מאז ינואר 2021, תקופת הדחייה צומצמה משנה ל-3 חודשים. |
| אוסטריה אוסטריה | אין | אין | תקופת דחייה של שנה עבור תורמים "MSM" יושמה בדצמבר 2019. לפני כניסת המדיניות לתוקף, הוגדר איסור בלתי מוגבל. נכון לשנת 2021, תקופת הדחייה צומצמה ל-4 חודשים. בספטמבר 2022, בוטלו כלל ההגבלות. |
| בלגיה בלגיה | שנה | שנה | בשנת 2016, שרת הבריאות מגי דה בלוק הבטיחה להעריך מחדש את המדיניות לגבי תרומות דם מאת "MSM" באמצעות "התגליות המדעיות החדשות ביותר". בשנת 2017 בוטל האיסור ללא הגבלת זמן והוחלף בתקופת דחייה של שנה. |
| בהוטן בהוטן | אין | אין | על פי המועצה לרפואה ובריאות של בהוטן, "כל אדם במצב בריאותי טוב בגיל 18 לפחות וששוקל לפחות 45 ק"ג רשאי לתרום דם". |
| בוליביה בוליביה | אין | אין | מאז ה-10 ביולי 2019, הצו העליון 24547 משנת 1997 התיר ל-"MSM" לתרום דם. בעבר, הצו אסר על "MSM" לתרום דם ותייג אותם כ-"קבוצת בעלות סיכון גבוה". ביוני 2016, קרא נציב תלונות הציבור לממשלה לבטל את הצו בעודו קבע כי "החוק נגד גזענות וכל צורות האפליה אוסר גם כן על אפליה על רקע נטייה מינית". |
| הודו הודו | איסור מוחלט | אין | תביעה לביטול האיסור על תרומות דם מאת "MSM" תלויה ועומדת בבית המשפט העליון של הודו מאז 2021. |
| קירגיזסטן קירגיזסטן | אין | N/a |  |
| ברזיל ברזיל | אין | אין | לפני 2020, על פי הנחיות משרד הבריאות הברזילאי, "MSM" היו רשאים לתרום דם רק לאחר 12 חודשים של תקופת דחייה. עם זאת, במאי 2020, הכריז בית המשפט העליון הפדרלי (אנ') כי ההגבלה אינה חוקתית ובכך, בוטלו כלל ההגבלות. |
| בולגריה בולגריה | אין | N/a | לא נאסר במפורש על "MSM" לתרום דם בבולגריה. טופס הבקשה הנדרש לפני כל תרומת דם אינו שואל מהתורם מהי נטייתו המינית אלא מחייב אותו לאשר שלא "נטל חלק בפרקטיקות המגבירות את הסיכון ל-HIV או מחלות מין אחרות" מאז 2004. |
| קנדה קנדה | אין (בקוויבק החל מ-4 בדצמבר 2022) | אין (בקוויבק החל מ-4 בדצמבר 2022) | תרומות דם מאת "MSM" נאסרו ללא הגבלת זמן מאז 1977. בשנת 2013, האיסור בוטל חלקית והתיר ל-"MSM" לתרום דם לאחר תקופת דחייה של חמש שנים. ביוני 2016 הודיעה מחלקת ממשלת קנדה האחראית על מדיניות הבריאות הלאומית "Health Canada" (אנ') על צמצום התקופה ל-12 חודשים. ב-3 ביוני 2019, הופחתה מ-12 ל-3 חודשים. בספטמבר 2022 בוטלה במלואה בכל שטחי קנדה מלבד פרובינציית קוויבק שעתידה להסיר את המדיניות ב-4 בדצמבר 2022. |
| צ'ילה צ'ילה | אין | אין | בשנת 2013 ביטל משרד הבריאות הצ'יליאני את האיסור הגורף על תרומות דם מאת "MSM". לפני כן, תורמי דם פוטנציאליים נשאלו מה היא נטייתם המינית בעוד נאסר על כל מי שהזדהה כהומוסקסואל, לסבית או ביסקסואל לתרום את דמו. השאלון הנוכחי עבור תורמי דם מגביל רק תורמים עם היסטוריה של התנהגות מינית מסוכנת, ללא קשר לנטייתו המינית של האדם. התנהגות מינית מסוכנת מוגדרת על ידי משרד הבריאות כ-"קיום יחסי מין עם יותר מבן זוג אחד ב-12 החודשים הקודמים". |
| הרפובליקה העממית של סין הרפובליקה העממית של סין | איסור מוחלט | N/a | משנת 1998 נקבע איסור ללא הגבלת זמן על "MSM" לתרום דם בסין. |
| טג'יקיסטן טג'יקיסטן | אין | N/a |  |
| קולומביה קולומביה | אין | אין | בשנת 2012, בית המשפט לחוקה של קולומביה (אנ') פסק כי "נטייה מינית אינה יכולה להוות קריטריון למניעת תרומת דם" והורה למשרד הבריאות וההגנה החברתית לשנות את תקנות התרומות שקבעו כי "MSM" אינם יכולים לתרום דם. בית המשפט הורה למשרד באומרו "להתייחס לתקנות לאימות וזיהוי רמות סיכון גבוהות או נמוכות בהתאם להתנהגות המינית של האדם. נטייה מינית אינה מהווה כשלעצמה סיכון בפועל". |
| רומניה רומניה | N/a | N/a | רומניה אוסרת על "MSM" לתרום דם עקב "סבירות גבוהה יותר להידבקות במחלות מין". עם זאת, בספטמבר 2007, קבעה המועצה הלאומית של רומניה למאבק באפליה כי האיסור אינו חוקי, מהווה אפליה על רקע נטייה מינית ויוצר "אווירה עוינת, משפילה ופוגענית עבור הומוסקסואלים". המועצה הורתה למשרד הבריאות לבטל את האיסור. בינואר 2008, על מנת לקיים את פסיקת המועצה, פרסם משרד הבריאות חוק חדש שמבטל את המדיניות. עם זאת, דווח כי החוק טרם יושם בפועל. |
| קוסטה ריקה קוסטה ריקה | אין | N/a | באוגוסט 2007 הוסר האיסור ללא תקופת דחייה על "MSM" לתרום דם בקוסטה ריקה לאחר מסע פרסום שהוביל פעיל זכויות הלהט"ב אלברטו קבזה בנושא. |
| וייטנאם וייטנאם | אין | N/a |  |
| קרואטיה קרואטיה | איסור מוחלט | N/a | התקנות המסדירות את המכון הקרואטי לרפואת עירוי אוסרות את יכולתם של "MSM" לתרום דם. חוק עזר משנת 1998 על רכיבי דם אסר במפורש על "אנשים עם התנהגות הומוסקסואלית" לתרום דם. עם זאת, החוק בוטל והוחלף בשנת 2006 בחוק חדש. החל משנת 2021, איסור על תרומת דם מאת "MSM" מסווג תחת המשפט "התנהגויות או פעילויות החשופות לסיכון לחלות במחלות זיהומיות הנישאות בדם". |
| צ'כיה צ'כיה | שנה | שנה | "MSM" רשאים לתרום דם בצ'כיה לאחר תקופת דחייה של שנה. לפני כן, תקופת הדחייה עמדה על 15 שנה. |
| דנמרק דנמרק | 4 חודשים | 4 חודשים | במאי 2014, 6 מפלגות פוליטיות דניות קראו לשר הבריאות להסיר את האיסור על תרומות דם מאת "MSM". באוגוסט 2016 דווח כי רוב חברי הפרלמנט בפרלמנט תמכו בהסרת האיסור. במרץ 2020, דנמרק יישמה מדיניות המאפשרת לגברים הומוסקסואלים וביסקסואלים לתרום דם לאחר תקופת דחייה של 4 חודשים. תקופת הדחייה מבוטלת אם התורם נמצא במערכת יחסים מונוגמית יציבה. |
| אסטוניה אסטוניה | 4 חודשים | 4 חודשים |  |
| פינלנד פינלנד | 4 חודשים | 4 חודשים | בדצמבר 2013, סוכנות התרופות הפינית שינתה את הכללים שלה לגבי תרומות דם וביטלה את האיסור הקבוע על תרומות מאת "MSM" וקבעה תקופת דחייה של שנה במקום. בשנת 2021, התקופה צומצמה ל-4 חודשים. |
| צרפת צרפת | אין | אין | ב-3 באפריל 2015, חבר מפלגת איגוד הדמוקרטים והעצמאים (אנ'), ארנו ריצ'רד, הציג תיקון נגד אי הזכרת "MSM" בין קבוצות החסומות מלתרום דם שאומץ מאוחר יותר באותו חודש. בנובמבר 2015, שרת הבריאות מריסול טוריין (אנ') הודיעה כי הומוסקסואלים וביסקסואלים בצרפת רשאים לתרום דם לאחר שנה אחת של הימנעות מקיום יחסים. מדיניות זו יושמה ונכנסה לתוקף ב-10 ביולי 2016. ביולי 2019 הודיעה שרת הבריאות אגנס בוז'ן (אנ') שתקופת הדחייה תצומצם ל-4 חודשים מ-2 באפריל 2020. החל מ-16 במרץ 2022, דווח כי תקופת הדחייה עבור תרומות מאת "MSM" בוטלה בעוד "לא תהיה עוד התייחסות לנטייה מינית בתרומות דם". |
| איראן איראן | איסור מוחלט | איסור מוחלט | קיים איסור ללא הגבלת זמן על תרומות דם מאת "MSM" ולסביות. |
| גרמניה גרמניה | אין | אין | ביוני 2016 הודיעו שרי הבריאות הגרמניים כי האיסור הגורף על תרומות מאת "MSM" יבוטל, ויוחלף בתקופת דחייה של שנה. בקיץ 2017, התקנה נכנסה לתוקף. מאז ספטמבר 2021, צומצמה ל-4 חודשים. ביוני 2021, דווח שגרמניה תיישם מדיניות הערכת סיכונים פרטית בעת תרומות דם שתבטל את כלל ההגבלות על תרומות "MSM". |
| יוון יוון | אין | אין | מאז 2021, הסרת מגבלות הייתה בסקירה על ידי הממשלה ושר הבריאות היווני, תאנוס פלבריס, שביקש להסיר את הטופס של המרכז הלאומי לתרומת דם בו נכתב בין היתר כי "אדם אינו יכול להיות תורם דם אם ניהל אף מערכת יחסים הומוסקסואלית אחת מאז 1977". ב-10 בינואר 2022, פלוריס וסגנו, מינה גאגא, חתמו על צו ביטול האיסור שנכנס לתוקף עם פרסום בעיתון הממשלתי. |
| טורקיה טורקיה | איסור מוחלט | N/a |  |
| גרינלנד גרינלנד | 4 חודשים | 4 חודשים | מאז מרץ 2020 (כחלק מממלכת דנמרק) "MSM" בגרינלנד רשאים לתרום דם לאחר תקופת דחייה של 4 חודשים. תקופת הדחייה מבוטלת אם האדם נמצא במערכת יחסים מונוגמית יציבה. |
| גאורגיה גאורגיה | N/a | N/a | ב-4 בפברואר 2014, בית המשפט החוקתי של גאורגיה (אנ') הכריז שהאיסור על "MSM" לתרום דם שקבע כי "הומוסקסואליות היא גורם מגביל לתרומת דם" אינו חוקתי. בתגובה, שינה משרד הבריאות את הנוסח ל-"גברים המקיימים יחסי מין עם גברים". ביולי 2017, בית המשפט ביטל את האיסור באופן סופי בעודו קבע שנית שקיומו אינו חוקתי. בפסיקתו ציין בית המשפט כי "טכנולוגיות חדישות מאפשרות זיהוי של חולי HIV/איידס בתרומות דם". עם זאת, לא ידועים נתונים על ביטול האיסור בפועל. |
| הונג קונג הונג קונג | שנה | N/a | "MSM" רשאים לתרום דם בהונג קונג מאז 2017 לאחר תקופת דחייה של שנה. |
| הונגריה הונגריה | אין | אין | "MSM" בהונגריה היו רשאים לתרום דם לאחר תקופת דחייה של 12 חודשים עד שנת 2020. באותה שנה, תקופת הדחייה בוטלה והוחלפה עם הערכת סיכונים פרטנית. |
| איסלנד איסלנד | איסור מוחלט | שנה | בשנת 2014 הגיש הומוסקסואל איסלנדי תביעה נגד איסור תרומות דם מאת "MSM" במדינה בה תיאר את המדיניות הנוכחית כ-"דוגמה מובהקת לאפליה". באוקטובר 2015 הכריז שר הבריאות על תמיכתו בשינויים רגולטוריים כדי לאפשר ל-"MSM" לתרום דם. לאחר שנים רבות של עיכובים הוכרז רשמית בספטמבר 2021 כי "MSM" רשאים לתרום דם באופן חוקי לאחר תקופת דחייה של 4 חודשים החל מ-1 בינואר 2022. עם זאת, שינוי המדיניות טרם דווח כמבוצע בפועל. |
| אירלנד אירלנד | 4 חודשים | 4 חודשים | ב-16 בינואר 2017, אירלנד החליפה את האיסור ללא הגבלת זמן בשטחה על תרומות דם של "MSM" בתקופת דחייה של 12 חודשים. ממרץ 2022, תקופת הדחייה צומצמה ל-4 חודשים. |
| ישראל ישראל | אין | אין | בינואר 2018 אישר משרד הבריאות תקנות חדשות המאפשרות להשתמש בעירוי דם בפלזמה שהופקה מתרומת דם של "MSM" במהלך השנה האחרונה, כפי שניתן לגברים הטרוסקסואלים, בכפוף לכך שהפלזמה תוקפא למשך 4 חודשים, התורם יתרום דם שוב תוך 5 חודשים והבדיקות שיבוצעו לתרומתו החוזרת ימצאו שליליות לזיהומים. ביוני 2021 הודיע שר הבריאות ניצן הורוביץ כי יסיר את כל ההגבלות הכלולות בשאלון תרומת הדם של מד"א ללא אזכור למועד האחרון בו "MSM" קיימו יחסים שעד לאותו התאריך הותר רק אם התחייבו שלא התקיימו ב-12 החודשים. באוגוסט אותה שנה, בוטל האיסור שנכנס לתוקף באוקטובר 2021. |
| איטליה איטליה | אין | אין | "MSM" רשאים לתרום דם באיטליה מאז 2001 ללא תקופות דחייה. |
| יפן יפן | אין | אין | "MSM" רשאים לתרום דם ביפן לאחר תקופת דחייה של 6 חודשים, באותם התנאים כמו תורמים הטרוסקסואלים. |
| לטביה לטביה | אין | אין | מילוי השאלון הנדרש לפני כל תרומת דם לא מזכיר את הנטייה המינית של התורם אלא "התנהגות מינית מסוכנת". |
| לבנון לבנון | איסור מוחלט | N/a |  |
| ליטא ליטא | אין | אין | ב-1 במאי 2022, צו ביטול של תקופת הדחייה שעמדה על 4 חודשים בקרב תורמים "MSM" נכנס לתוקף. טיוטת הצו הוכנה בשיתוף נציגים ממרכז הדם הלאומי של ליטא ומרכז הדם של בית החולים האוניברסיטאי סנטארוס קליניקוס (אנ'). |
| קמבודיה קמבודיה | אין | N/a |  |
| מלזיה מלזיה | איסור מוחלט | איסור מוחלט |  |
| מלטה מלטה | אין | אין | בעבר, מלטה אכפה איסור מוחלט על תרומת דם מאת "MSM". במאי 2016, שר הבריאות כריס פירן (אנ') הודיע כי ועדה טכנית שהוקמה ב-2015 לבדיקת האיסור השלימה לאחרונה את הדו"ח שלה והמליצה לבטל את הדחייה הנוכחית ללא הגבלת זמן. לאחר מכן תקופת דחייה בת שנה יושמה מספטמבר 2017. מספטמבר 2022, "MSM" החלו להיות רשאים לתרום דם תחת אותם התנאים כמו תורמים הטרוסקסואלים. |
| מקסיקו מקסיקו | אין | אין | באוגוסט 2012 אושרו תקנות בריאות חדשות המאפשרות לגברים הומוסקסואלים וביסקסואלים במקסיקו לתרום דם. התקנות פורסמו ביומן הרגולטורי של הממשלה בחודש אוקטובר ונכנסו לתוקף ב-25 בדצמבר 2012. |
| הולנד הולנד | אין | אין | באפריל 2012, הצביע בית הנבחרים בעד הצעה שתסיים את האיסור על תרומות מאת "MSM" ותהפוך "התנהגות בסיכון מיני" לקריטריון לתרומת דם. בתגובה, ביקשה הממשלה מבנק הדם סנקווין ואוניברסיטת מאסטריכט לחקור האם יש לאפשר ל-"MSM" לתרום דם. הדו"ח שהוצג ב-6 במרץ 2015 הראה שישנם יסודות מדעיים רפואיים להתאים את מדיניות בחירת התורמים סביב "MSM" בעודו הסיר את הטיעון העיקרי של סיכוני בטיחות. ב-28 באוקטובר 2015 הודיע משרד הבריאות, הרווחה והספורט כי דחייה של 12 חודשים תחליף את האיסור הגורף. בפברואר 2019, בנק הדם סנקווין קיצר את התקופה ל-4 חודשים. מאז ספטמבר 2021, "MSM" במערכות יחסים מונוגמיות יכולים לתרום דם ללא תקופות דחייה. |
| קזחסטן קזחסטן | אין | N/a |  |
| ניו זילנד ניו זילנד | 3 חודשים | 3 חודשים | עם הקמת שירות הדם של ניו זילנד (אנ') בשנת 1998, תקופת הדחייה עבור "MSM" עמדה על 10 שנים, אך הצטמצמה ל-5 בשנת 2009. בשנת 2014, שירות הדם ביטל את תקופת האיסור מ-5 שנים לשנה בעקבות המלצת רשות הבטיחות של ניו זילנד לתרופות ומכשירים רפואיים (Medsafe). מאז דצמבר 2020 תקופת הדחייה צומצמה ל-3 חודשים. |
| נורווגיה נורווגיה | שנה | שנה | ביוני 2016, המנהלת הנורווגית לבריאות ורווחה הודיעה כי תבטל את תוקף האיסור הגורף על תרומות מאת "MSM" ותיישם במקום זאת תקופת דחייה של 12 חודשים. המדיניות נכנסה לתוקף ב-1 ביוני 2017. |
| ירדן ירדן | אין | N/a |  |
| פרו פרו | אין | אין | ביולי 2015, בתגובה לאישה לסבית פרואנית שנדחתה מגישה לתרומת דם בשל נטייתה המינית, פרסם משרד הבריאות הפרואני הודעה בגנות האירוע ואישר כי "נטייה מינית אינה מניעה לתרומת דם". |
| הפיליפינים הפיליפינים | איסור מוחלט | N/a |  |
| פולין פולין | אין | אין | "MSM" רשאים לתרום דם בפולין מאז 2005. בשנת 2008 קבע המרכז הלאומי לדם תקנות שאוסרות על תרומת דם על ידי הומוסקסואלים וביסקסואלים. עם זאת, הן בוטלו זמן קצר לאחר מכן. |
| פורטוגל פורטוגל | אין | אין | בשנת 2010, הפרלמנט הפורטוגלי אישר פה אחד עצומה לאפשר ל-"MSM" לתרום דם. ההצעה הייתה אמורה להתבצע לבסוף על ידי המכון הפורטוגזי לדם והשתלות באוקטובר 2015, ותקופת דחייה של שישה חודשים או שנה הייתה אמורה להיחקק. עם זאת, יישום ההצעה התעכב. בסוף ספטמבר 2016, הכללים החדשים נכנסו לתוקף המאפשרים ל-"MSM" לתרום דם לאחר שנת דחייה. במרץ 2021, בתגובה למחלוקות לאחר שמספר תרומות נדחו, פרסם המכון הפורטוגזי לדם והשתלות הנחיות חדשות המסירות את כל המחסומים בפני "MSM" מלתרום דם. באוקטובר 2021, הפרלמנט העביר ארבע הצעות חוק המעגנות בחוק את הכללים והנהלים של המדינה בנושא תרומות דם בהם בין היתר איסור על אפליה של "MSM" מלתרום דם. |
| רוסיה רוסיה | אין | אין | במשך מספר שנים, פעיל זכויות הלהט"ב הרוסי ניקולאי אלכסייב ועמיתיו פעלו לביטול האיסור על תרומות דם על ידי "MSM" שהוטל בתקנות משרד הבריאות הרוסי. ב-14 בספטמבר 2007 ארגנו פעילים הפגנה בבניין המשרד נגד האיסור בעוד ההתכנסות פוזרה לאחר מכן על ידי כוחות המשטרה. באותו יום, אלכסייב ומספר פעילים הומוסקסואלים נוספים ניסו לתרום את דמם במרכז העירוי דם המרכזי של מוסקבה, אך נדחו. תוצאות מסע הפרסום הגיעו בשנת 2008 כאשר משרד הבריאות שינה את תקנותיו וביטל את האיסור ללא תקופת דחייה. |
| סן מרינו סן מרינו | אין | אין |  |
| סרביה סרביה | 6 חודשים | N/a | מאז 2020, "MSM" רשאים לתרום דם לאחר תקופת דחייה של 6 חודשים. |
| סינגפור סינגפור | איסור מוחלט | שנה |  |
| דרום אפריקה דרום אפריקה | אין | אין | עד 2014, שירות הדם הלאומי של דרום אפריקה (אנ') הטיל הגבלות על תרומות דם מאת "MSM" לתקופת דחייה של 6 חודשים. תקנה זו הוחלפה במדיניות נייטרלית מבחינה מגדרית האוסרת תרומות מכל תורם פוטנציאלי שמחזיק בבן זוג חדש איתו קיים יחסים ב-6 החודשים האחרונים, או מי שמחזיק מעל שותף מיני אחד. |
| ברוניי ברוניי | איסור מוחלט | N/a |  |
| קוריאה הדרומית קוריאה הדרומית | אין | אין | קוריאה הדרומית אוסרת על כל מי שקיימו יחסי מין בשנה האחרונה לתרום דם - הומוסקסואלים והטרוסקסואלים כאחד. |
| סלובקיה סלובקיה | שנה | N/a |  |
| סלובניה סלובניה | אין | אין | מאז 2022, סלובניה ביטל את כל המגבלות על תרומות דם מאת "MSM". לפני כן, הוגדר איסור גורף ללא הגבלת זמן. |
| תאילנד תאילנד | איסור מוחלט | איסור מוחלט | במאי 2009, הצלב האדום התאילנדי (אנ') אישר שוב את איסורו על "MSM" לתרום דם, אף על פי קריאות להסרת ההגבלות במשך השנים. |
| שוודיה שוודיה | 6 חודשים | 6 חודשים | בסתיו 2008 הציעה המועצה הלאומית לרווחה ובריאות הציבור כי "MSM" יהיו זכאים לתרום דם לאחר תקופת דחייה של 6 חודשים. הצעה קודמת בנושא נדחתה ב-2006. מ-1 במרץ 2010, "MSM" היו אמורים להיות רשאים לתרום דם לאחר שנת דחייה, אך בנקי הדם דחו את החוק, וגרמו לעיכוב עד ל-1 באוקטובר 2011 לכל המאוחר. בנובמבר 2011, כל בנקי הדם בשוודיה קיבלו הוראה להתחיל לקבל תרומות על ידי "MSM" לאחר תקופת דחייה של שנה. החל ממאי 2021, התקופה צומצמה ל-6 חודשים. |
| שווייץ שווייץ | שנה | שנה | ביוני 2016, הכריז הצלב האדום השווייצרי (אנ') כי יפנה בקשה לרשות הפיקוח של שווייץ על רפואה ומכשור רפואי בה יבקש לבטל את האיסור על תרומות דם מאת "MSM". על פי הכללים החדשים, שנכנסו לתוקף ב-1 ביולי 2017, הוגדרה תקופת דחייה של שנה. בתחילת מאי 2017 אישרה המועצה הלאומית של שווייץ (הבית התחתון) הצעה הקוראת לבטל את כל ההגבלות לפיה "רק התנהגות מסוכנת צריכה להיות גורם לתרומת דם, לא הנטייה המינית של האדם". ההצעה, שהוגשה על ידי מפלגת הדמוקרטים השמרנים (אנ') אושרה ברוב של 97–89 אך נדחתה על ידי מועצת המדינות (הבית העליון) ב-29 בנובמבר 2017. |
| טאיוואן טאיוואן | איסור מוחלט | איסור מוחלט | בדצמבר 2016, המרכז לבקרת מחלות של טאיוואן (אנ') הודיע כי יבטל את האיסור לכל החיים על "MSM" לתרום דם. קרן שירותי הדם של טאיוואן העירה שקריטריוני אי-הכללה אחרים "מספקים אמצעי הגנה נאותים מפני תרומת דם לא בטוחה". במרץ 2018, הממשלה פרסמה לצורך התייעצות ציבורית של חודשיים תיקונים לתקנים להערכת התאמה של תורם, שכללו מתן אפשרות ל-"MSM" שלא קיימו יחסים במשך חמש השנים האחרונות לתרום דם. דובר משרד הבריאות והרווחה אמר כי "תקופת הדחייה תצומצם עוד לשנה אחת בעתיד, כדי להתאים את התקן הטייוואני למדינות המערב". עם זאת, תקנות אלו לא אושרו במלואן בפועל, ובמאי 2019 הבהיר משרד הבריאות והרווחה כי המדיניות לא שונתה. |
| ספרד ספרד | אין | אין | מאז 2005, "MSM" רשאים לתרום דם בספרד ללא תקופת דחייה. קודם לכן הוטל איסור ללא הגבלת זמן. |
| טרינידד וטובגו טרינידד וטובגו | איסור מוחלט | שנה |  |
| אוקראינה אוקראינה | אין | אין | באפריל 2016, משרד הבריאות האוקראיני חוקק תקנות חדשות המסדירות תרומת דם שמאפשרות ל-MSM" לתרום דם. בעבר, המשרד ציין הומוסקסואליות כ-"התנהגות מסוכנת" שאסרה על "MSM" לתרום דם. |
| איחוד האמירויות הערביות איחוד האמירויות הערביות | איסור מוחלט | איסור מוחלט |  |
| הממלכה המאוחדת הממלכה המאוחדת | אין | אין | מאז נובמבר 2017, הממלכה המאוחדת יישמה מדיניות דחייה של 3 חודשים בקרב תורמים "MSM". עם זאת, מדיניות זו לא חלה על צפון אירלנד עד 2020. בדצמבר 2020 הוכרז שהמדינה תעבור להערכת סיכונים מותאמת אישית של התנהגות מינית. מאז 2021, תקופת הדחייה בוטלה במלואה עבור "MSM" הנמצאים במערכות יחסים ארוכות טווח. |
| ארצות הברית ארצות הברית | 3 חודשים | 3 חודשים | מנהל המזון והתרופות האמריקאי (FDA) צמצם את תקופת הדחייה עבור תרומות מאת "MSM" מ-12 חודשים ל-3 חודשים באפריל 2020 על רקע "מחסור דחוף בתרומות". מדיניות זו החליפה תקופת דחייה של שנה קודמת שאושרה על ידי המנהל ב-21 בדצמבר 2015, שהחליפה את האיסור הקודם ללא הגבלת זמן על תרומות דם מאת "MSM" מאז 1983. |
| אורוגוואי אורוגוואי | אין | אין | בעבר, "MSM" יכלו לתרום דם באורוגוואי בתנאי שלא קיימו יחסים במשך 12 חודשים. מ-16 בדצמבר 2020 בוטלו תקנות תקופת הדחייה ו-"MSM" הושוו למעמד תורמי דם הטרוסקסואלים. |
| סרי לנקה סרי לנקה | איסור מוחלט | N/a | שירות עירוי הדם הלאומי של סרי לנקה (NBTS) אוסר על "אנשים העוסקים בהתנהגות מסוכנת" לתרום דם. בין היתר המדיניות מסווגת "MSM" כהתנהגות מסוכנת, יחד עם שימוש בסמים והחזקה במספר שותפים מיניים. |
| ונצואלה ונצואלה | איסור מוחלט | אין |  |